സാംപ താളത്തില് തകര്ന്നടിഞ്ഞ് ബംഗ്ലാദേശ് ഓസീസിന് തകര്പ്പന് ജയം, രണ്ടാമത് ദുബായിയിലെ സ്ലോ വിക്കറ്റില് ആദം സാംപ വിരിച്ച സ്പിന്വലയില് കുരുങ്ങി ബംഗ്ലാ കടുവകള്. ബൗളര്മാര് എറിഞ്ഞൊതുക്കിയ കടുവകളെ ബാറ്റ്സ്മാന്മാര് തല്ലി പതംവരുത്തുക കൂടി ചെയ്തതോടെ തകര്പ്പന് ജയവുമായി ഓസ്ട്രേലിയ സെമി സാധ്യതകള് സജീവമാക്കി. 13.4 ഓവറുകള് ബാക്കിനില്ക്കെ എട്ടുവിക്കറ്റിനാണ് ഓസ്ട്രേലിയ ജയിച്ചു കയറിയത്. അവസാന നാലില് എത്താമെന്നുള്ള പ്രതീക്ഷ നിലനിര്ത്താന് ജയം അനിവാര്യമെന്ന നിലയില് കളത്തിലിറങ്ങിയ ഓസീസ് അക്ഷരാര്ഥത്തില് ചാമ്ബ്യന് പ്രകടനമാണ് കാഴ്ചവച്ചത്. ടോസ് നേടിയ ഓസീസ് നായകന് ആദം ഫിഞ്ച് ബംഗ്ലാദേശിനെ ബാറ്റിങ്ങിന് അയയ്ക്കുകയായിരുന്നു. മൂന്നാം പന്തില് തന്നെ വിക്കറ്റ് വീഴ്ത്തിയാണ് ഓസീസ് ബൗളര്മാര് നായകന്റെ തീരുമാനത്തെ ന്യായീകരിച്ചത്. സ്കോര് ബോര്ഡില് ഒരു റണ് എത്തിയപ്പോഴേക്കും ഓപ്പണര് ലിറ്റണ് ദാസിനെ നഷ്ടപ്പെട്ട ബംഗ്ലാദേശ് പിന്നീട് കൂട്ടത്തകര്ച്ചയാണ് നേരിട്ടത്. മൂന്നു പേര്ക്കു മാത്രമാണ് രണ്ടക്കം കടക്കാനായത്. മധ്യനിര താരം ഷമീം ഹൊസൈനാണ്19 ടോപ് സ്കോറര്. 17 റണ്സ് നേടിയ ഓപ്പണര് മുഹമ്മദ് നയീം, നായകന് മഹ്മദുള്ള എന്നിവരാണ് മറ്റു പ്രധാന സ്കോറര്. ലിറ്റണ് ദാസ്0, സൗമ്യ സര്ക്കാര്5, മുഷ്ഫിക്കര് റഹീം1, അഫീഫ് ഹൊസൈന്0, മെഹ്ദി ഹസന്0 എന്നിവര് നിരാശപ്പെടുത്തി. തസ്കിന് അഹമ്മദ് ആറു റണ്സും മുസ്തഫിസുര് റഹ്മാന് നാല് റണ്സും നേടി. നാല് ഓവറില് 19 റണ്സ് മാത്രം വഴങ്ങി അഞ്ചു വിക്കറ്റ് വീഴ്ത്തിയ സ്പിന്നര് ആദം സാംപയാണ് ബംഗ്ലാദേശിനെ തകര്ത്തത്. പേര്മാരായ ജോഷ് ഹെയ്സല്വുഡും മിച്ചല് സ്റ്റാര്ക്കും രണ്ടു വിക്കറ്റ് വീതം നേടി സാംപയ്ക്ക് മികച്ച പിന്തുണ നല്കി. ഗ്ലെന് മാക്സ്വെല്ലിനാണ് ശേഷിച്ച ഒരു വിക്കറ്റ്. തുടര്ന്ന് മുറപടി ബാറ്റിങ്ങിനിറങ്ങിയ ഓസീസ് റണ്റേറ്റ് ഉയര്ത്തുക എന്ന ലക്ഷ്യത്തോടെ തകര്ത്തടിച്ച് വെറും 6.2 ഓവറില് രണ്ടു വിക്കറ്റ് നഷ്ടത്തില് ലക്ഷ്യം കണ്ടു. 20 പന്തുകളില് നിന്നു രണ്ടു ബൗണ്ടറികളും നാലു സിക്സറുകളും സഹിതം 40 റണ്സ് നേടിയ നായകന് ആരോണ് ഫിഞ്ചാണ് അവരുടെ ടോപ് സ്കോറര്. ഡേവിഡ് വാര്ണര് 18 റണ്സും മിച്ചല് മാര്ഷ് 16 റണ്സും നേടി. കളിയവസാനിക്കുമ്ബോള് ഒരു പന്തു പോലും നേരിടാതെ ഗ്ലെന് മാക്സ്വെല്ലായിരുന്നു മാര്ഷിനു കൂട്ടായി ക്രീസില്. തകര്പ്പന് ജയത്തോടെ റണ്നിരക്ക് ഉയര്ത്തി പോയിന്റ് പട്ടികയില് രണ്ടാമതെത്താന് ഓസീസിനായി. നാലു മത്സരങ്ങളില് നിന്ന് മൂന്നു ജയവും ഒരു തോല്വിയുമടക്കം ആറു പോയിന്റാണ് അവര്ക്കുള്ളത്. ഇത്രതന്നെ പോയിന്റുള്ള ദക്ഷിണാഫ്രിക്കയാണ് ഓസീസിന് വെല്ലുവിളി ഉയര്ത്തുന്നത്. ഇന്നത്തെ ജയത്തോടെ റണ്നിരക്ക് 1.031 ആയി ഉയര്ന്നതോടെയാണ് ഓസീസ് രണ്ടാമതെത്തിയത്. ദക്ഷിണാഫ്രിക്കയ്ക്ക് 0.742 ആണ റണ്നിരക്ക്. ഗ്രൂപ്പില് നിന്ന് ഇംഗ്ലണ്ട് നേരത്തെ സെമിയിലെത്തിയിരുന്നു.